CELEX: C2005/296/58
Language: fi
Date: 2005-11-26 00:00:00
Title: Asia T-336/05: Kanne  5.9.2005  — De Soeten v. neuvosto

26.11.2005   
            
            
               FI
            
            
               Euroopan unionin virallinen lehti
            
            
               C 296/27
            
         Kanne 5.9.2005 — De Soeten v. neuvosto
   (Asia T-336/05)
   (2005/C 296/58)
   Oikeudenkäyntikieli: ranska
   Asianosaiset
   
      Kantaja: Henders De Soeten (Haag, Alankomaat) (edustajat: asianajajat S. Orlandi, A. Coolen, J.-N. Louis ja E. Marchal)
   
      Vastaaja: Euroopan unionin neuvosto
   Vaatimukset
   
               —
            
            
               Neuvoston päätös, jolla hylätään kantajan hakemus päästä varhennetulle vanhuuseläkkeelle ilman eläkeoikeuksien vähennystä, on kumottava.
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantaja on neuvoston entinen virkamies, joka on ollut eläkkeellä 1.7.2004 alkaen. Hän on hakenut henkilöstösääntöjen liitteessä VIII olevan 9 artiklan 2 kohdassa tarkoitettua toimenpidettä, jolla nimittävä viranomainen yksikön edun mukaisesti, objektiivisin perustein sekä yleisissä täytäntöönpanosäännöksissä vahvistettujen avoimien menettelyjen avulla jättää soveltamatta niihin virkamiehiin, joiden palvelussuhde päättyy ennen 63 vuoden ikää, sitä eläkkeen vähennystä, josta säädetään saman artiklan 1 kohdan b alakohdassa.
   Kanteellaan kantaja riitauttaa päätöksen, jolla häneltä evättiin kyseinen toimenpide. Kantajan mukaan yksi niistä henkilöistä, jonka kyseistä toimenpidettä koskenut hakemus hyväksyttiin, työskenteli kantajan kanssa samassa yksikössä. Kantaja katsoo näin ollen, että yksikön tarpeet olivat molemmissa tapauksissa samat, ja väittää, että edellä mainittua artiklaa ja neuvoston antamia yleisiä täytäntöönpanosäännöksiä on rikottu, koska hänen virkaikänsä on korkeampi ja hänen ansionsa ovat paremmat kuin kyseisellä toisella henkilöllä.
   Lisäksi kantaja vetoaa ilmeiseen arviointivirheeseen, koska hänen mukaansa neuvosto katsoi, että yksikön tarpeiden arvioiminen edellytti virkamiesten henkilökohtaisten ominaisuuksien huomioon ottamista.